齊齊哈爾

**齊齊哈爾**（；；普通話拼音：Qíqíhā'ěr）係中華人民共和國黑龍江省一個城市，位置喺黑龍江省西部、同內蒙古同吉林交界地區，人口553.7萬（2017年），面積4.25萬 km²，係黑龍江省第二大城市，係黑龍江省西部地區、內蒙古東北部地區、吉林西北部地區嘅政治、經濟、文化中心。主要民族係漢族，人數較多嘅少數民族有滿族、朝鮮族、蒙古族、回族、達斡爾族。

齊齊哈爾市名嚟自達斡爾語，意思係邊疆或者天然牧場。齊齊哈爾又叫做「鶴城」，因為國內著名濕地之一扎龍自然保護區就喺呢度，有幾十種鶴而出名。

## 史
齊齊哈爾係東北石油工業城市中最早建城嘅城市之一，喺金朝初建老城，到康熙三十年（西元1691年）建新城。中華民國時期，齊齊哈爾一直係黑龍江省省會。滿洲國成立之後，設立「龍江省」，齊齊哈爾做省會，喺1931年到1945年日本人統治下急速發展。光復之後，齊齊哈爾做過新嘅嫩江省、黑嫩省、黑龍江省省會。1954年黑龍江省會搬去哈爾濱，齊齊哈爾做咗省轄市。

2003年發生咗喺抗日戰爭時日軍遺留化學武器洩漏嘅事件，死咗一個人，引發中國反日情緒。

### 名
「齊齊哈爾」呢個名源自東北嘅遊牧民族語言，意思都同「邊疆」或者「牧場」相關。喺遼代有「濟沁哨所」呢個名，「齊齊」係濟沁諧音，取名自濟沁河，「哈爾」即係「哈日」，喺契丹話有「防衞」嘅含義，引申到軍事就係「哨所」。之後嘅文獻分別有金代女真話嘅「龐葛」、元代蒙古話嘅「別茄爾」、清代達斡爾話「奇奇嘎熱」、「習氣哈克」、「奇察哈喱」、「喜扎嘎日」之類嘅諧音同埋滿文「哲陳嘎拉」嘅轉音，意思都同上述嘅一樣。

### 沿革
*夏商周三代屬索離國，秦漢屬扶餘國，魏晉南北朝屬鮮卑同豆莫簍，隋唐屬室韋都督府，遼代分屬上京路同東京路，金代分屬蒲峪路同烏古迪烈統軍司。元代屬遼陽行中書省嘅開元路同水達達路，明代先歸大寧都指揮使司、後屬奴兒干都司福余衞。
*齊齊哈爾建城於金朝初年，當時呢度住住室韋部落。天會三年（1125年）二月，金太宗將龐葛城分賜烏古、敵烈兩部，《東北歷代疆域史》同《黑龍江古代簡史》都話龐葛城就係齊齊哈爾，呢個古城遺跡而家喺梅里斯。
*清初呢度屬盛京內務府，無耐歸寧古塔將軍。1674年（康熙十三年）由於沙俄壓境，將吉林水師駐喺呢度。1683年（康熙二十二年）改屬黑龍江將軍。
*1685年（康熙二十四年）設卜奎驛站，逐漸成爲黑龍江西部諸驛站嘅中心，發展成居民區。
*1691年（康熙三十年）卜奎站起齊齊哈爾城，授權索倫總管瑪布岱副都統銜負責建城事宜。
*1699年（康熙三十八年）黑龍江將軍駐地搬來呢度，直到清末都係黑龍江將軍駐地，由齊齊哈爾副都統管轄。
*1905年（光緒三十一年）設黑龍江分巡道同下屬嘅黑水廳，接管齊齊哈爾，遞年，裁撤齊齊哈爾副都統。
*1907年（光緒三十三年）清廷廢黑龍江將軍，改設黑龍江行省，黑水廳改爲龍江府，齊齊哈爾由省垣巡警局同龍江府管轄。之後一直到民國，齊齊哈爾都係黑龍江嘅省城。
*1931年11月19號齊齊哈爾畀日軍佔領。成立滿洲國後，設龍江省，佢做省城；1936年設齊齊哈爾市，係設市開始。
*1945年光復，做過嫩江省、黑嫩省、黑龍江省嘅省城；1954年黑龍江省城從齊齊哈爾搬去哈爾濱，從此成爲省轄市。

## 地理
齊齊哈爾喺松嫩平原上邊，嫩江中游，嫩江貫穿全市。齊齊哈爾位於黑、吉、蒙嘅交界，東邊係大慶、綏化，南邊係吉林嘅白城，西邊係內蒙古嘅呼倫貝爾，北邊係黑河、大興安嶺地區。經緯處於東經122到126度、北緯45到48度之間。離黑龍江省城哈爾濱359公里，離綏化328公里，離白城282公里，離海拉爾524公里，離黑河483公里。

齊齊哈爾面積42469平方公里，地勢平坦，海拔處於200到500米之間，平均海拔146米，境內最高海拔415米。地質上屬新華夏系第二沉降帶同第三隆起帶嘅交接位，嫩江大斷裂穿過成個平原。地勢北高南低，北面同東面係小興安嶺南麓，中部同南部係嫩江嘅沖積平原。

2017年總人口553.7萬（市區人口207.2萬），以漢族為主，有滿族、達斡爾族、蒙古族、回族、鄂溫克族、朝鮮族等少數民族。按總人口來計，係黑龍江省第二大城市，入列中國13個「較大的市」。

### 土地
齊齊哈爾嘅泥主要有暗棕壤（含生草暗棕壤、草甸暗棕壤）、黑土、黑鈣土（含淋溶黑鈣土、草甸黑鈣土、碳酸鹽草甸黑鈣土、黑鈣土、碳酸鹽黑鈣土）、草甸土（含草甸土、碳酸鹽草甸土、潛育草甸土、鹽化草甸土、層狀草甸土）、沼澤土（含草甸沼澤土、腐殖質沼澤土、鹽化沼澤土）、草甸鹼土、砂土（含草甸黑鈣土型砂土、黑鈣土型砂土）。齊齊哈爾大部分嘅土地有有熱量高、透性好、質地輕、地勢平嘅優點。

### 水利
齊齊哈爾有170幾條河涌同800幾個湖泊，主要嘅河有嫩江、諾敏河、雅魯河、罕達罕河、烏裕爾河、音河。齊齊哈爾嘅入境水總量豐富，地下水嘅含水層有15處，喺平原潛水分佈區，含水層嘅調蓄能力強，補給充沛，兼埋藏淺，方便開發。齊齊哈爾嘅江河水質良好，地下水達飲用水要求。

### 礦產
齊齊哈爾嘅礦產資源多，已發現5大類47個品種嘅礦藏。其中非金屬礦藏有四大類（石、砂、土、灰）19個品種，總儲量139億立方米，儲量大嘅有石英砂、石灰石、大理石、火山石、沸石、麥飯石、玄武岩、花崗岩、硅藻土、膨潤土。而市區附近發現儲量可觀嘅石油、天然氣資源。

### 氣候
齊齊哈爾屬溫帶大陸性季風氣候，四季分明，春季乾旱風大，夏季悶熱多熱，秋短打霜早，冬長乾寒。南部屬溫暖乾旱農業氣候區、中部屬溫和半乾旱農業氣候區、北部屬溫涼半濕潤農業氣候區。

年均氣溫0.7到4.2℃之間，1月平均氣溫−18.6℃，7月平均氣溫23.2℃，南北均溫相差3.5℃左右。年均無霜期122到151日。年輻射量每平方厘米110至120千卡，同長江中下游相似，生長期（五月至九月）嘅輻射量係每平方厘米65至67千卡。 

年日照時數喺2600至2900個鐘之間，生長期（五至九月）日照時數喺1300至1350個鐘之間。 

年降水量喺400至550毫米之間，生長期降水量一般喺350至480毫米之間，佔全年降水量85%以上。 

齊齊哈爾氣候好嘅在於輻射充裕，雨熱同季，衰嘅係旱、澇、低溫、霜期早、風大，喺唔同年份同轄內唔同地區呢啲災害對農業嘅損害程度都有所唔同。

## 政區

### 轄下變動年表
#### 齊齊哈爾市（1949年到1954年）
*1949年10月1號，中華人民共和國黑龍江省齊齊哈爾市成立，以數字起名設五個區（一區到五區）（5區）
**11月5號，五個區都出部分成立**農村區**（6區）
*1951年7月，龍江縣畀咗部分去農村區（6區）
**9月6號，龍江再畀多部分去農村區（6區）
**11月13號，富裕縣畀部分去農村區（6區）
**12月13號，重新劃市區，最後變成數字安名嘅六個區（一區到六區），農村區改名**郊區**（7區）
*1952年8月18號，郊區分出部分成立**臥牛吐達斡爾族自治區**（8區）
*1954年9月15號，龍江畀出部分分別入郊區、臥牛吐（8區）

#### 齊齊哈爾市、嫩江專區（1954年到1958年）
*1954年10月21號，嫩江專區成立，下轄**[[嫩江縣]]**、**訥河縣**、**[[林甸縣]]**、**富裕縣**、**龍江縣**、**甘南縣**、**[[景星縣]]**、**泰來縣**、**依安縣**、**[[杜爾伯特旗]]**（專區9縣1旗）
**10月26號，郊區解散，分成**富拉爾基區**、**昂昂溪區**、**榆樹屯區**、**達呼店區**、**虎爾虎拉區**（市12區）
**12月11號，六區同五區部分合爲**鐵東區**，二區同三區部分合爲**永定區**，四區同一區部分以及三區餘部合爲**龍沙區**，一區餘部同五區餘部以及榆樹屯區部分合爲**北關區**（市10區）
*1956年3月5號，**青岡縣**、**[[安達縣]]**、**[[明水縣]]**、**克山縣**、**克東縣**、**拜泉縣**併入嫩江專區（專區15縣1旗）
***6號，景星併入龍江（專區14縣1旗）
**10月10號，杜爾伯特旗改爲縣，變成**[[杜爾伯特蒙古族自治縣]]**（專區14縣1自治縣）
**11月2號，榆樹屯、達呼店、虎爾虎拉、臥牛吐合併成**梅里斯達斡爾族自治區**（市7區）
*1958年1月30號，北關畀咗部分去鐵東，龍沙畀咗部分去永定，北關淨低部分併到龍沙（市6區）
**5月3號，嫩江專區富裕縣畀咗部分去梅里斯（市6區、專區14縣1自治縣）
**6月27號，齊齊哈爾市併入嫩江專區，變成縣級市；另有綏化專區**北安縣**、**[[德都縣]]**併入專區（專區1市16縣1自治縣）

#### 嫩江專區（1958年到1960年）
*1958年9月5號，德都併入北安（1市15縣1自治縣）
*1960年1月7號，北安升爲縣級市，即**北安市**（2市14縣1自治縣）
**5月12號，齊齊哈爾重新變成地級市；安達、明水、青岡畀咗松花江專區；北安畀咗黑河專區；淨低嘅縣畀曬齊齊哈爾。嫩江專區撤銷。

#### 齊齊哈爾市（1960年到1961年10月12號）
*1960年5月12號，嫩江專區解散，齊齊哈爾市重新變成地級市，接管專區嘅嫩江、訥河、林甸、富裕、龍江、甘南、泰來、依安、杜爾伯特、克山、克東、拜泉。（1市11縣1自治縣）
***22號，龍江畀咗部分入齊齊哈爾市內（1市11縣1自治縣）
*1961年8月30號，設龍沙區、**鐵鋒區**、**建華區**、富拉爾基區、昂昂溪區、**華安區**、郊區（7區11縣1自治縣）
**10月7號，嫩江專區恢復，齊齊哈爾接管嘅縣畀返曬專區（7區）
***12號，齊齊哈爾再次降爲專區嘅縣級市

#### 嫩江專區（1961年10月7號到1964年）
*1961年10月7號，嫩江專區恢復，收返齊齊哈爾市嘅嫩江、訥河、林甸、富裕、龍江、甘南、泰來、依安、杜爾伯特、克山、克東、拜泉（11縣1自治縣）
***12號，齊齊哈爾市降爲縣級市，編入專區（1市11縣1自治縣）
*1964年1月15號，齊齊哈爾市又恢復爲地級市（11縣1自治縣）

#### 齊齊哈爾市、嫩江專區（1964年到1968年）
*1964年1月15號，齊齊哈爾市恢復爲地級市，成立龍沙區、鐵東、永定、富拉爾基區、昂昂溪、華安（市6區、專區11縣1自治縣）
*1965年12月28號，鐵東改名爲鐵鋒、永定改名爲建華區、華安分出部分成立郊區（市7區）

#### 齊齊哈爾市、嫩江地區（1968年到1984年）
*1968年，嫩江專區改名爲嫩江地區（地區11縣1自治縣）
**11月4號，昂昂溪併入郊區（市6區）
*1970年3月5號，恢復昂昂溪區（市7區）
**4月1號，嫩江畀咗黑河地區（地區10縣1自治縣）
*1974年7月2號，郊區畀咗部分去鐵鋒區（市7區）
*1980年3月1號，郊區改名爲**梅里斯區**（市7區）
*1983年12月24號，華安改名爲**[[碾子山區]]**（市7區）
*1984年12月15號，地區併入齊齊哈爾市。

#### 齊齊哈爾市（1984年至今）
*1984年12月15號，嫩江地區併入齊齊哈爾市，接管地區嘅訥河、林甸、富裕、龍江、甘南、泰來、依安、杜爾伯特、克山、克東、拜泉（7區10縣1自治縣）
*1988年7月11號，梅里斯區改名爲**[[梅里斯達斡爾族區]]**（7區10縣1自治縣）
*1992年8月21號，林甸、杜爾伯特畀咗大慶市（7區9縣）
**9月2號，訥河升爲縣級市做**[[訥河市]]**（7區1市8縣）

## 景點
*
*
*
*

## 註、攷